**TÁJÉKOZTATÓ AZ ŐSTERMELŐKET ÉRINTŐ IPARŰZÉSI ADÓ KÖTELEZETTSÉGRŐL**

**1./ ADÓALANYKÉNT TÖRTÉNŐ BEJELENTKEZÉS:**

- MINDEN ŐSTERMELŐRE VONATKOZÓAN KÖTELEZŐ,

- MINDEN ADÓÉVRŐL – a tárgyévet követő május 31-ig/ kell az őstermelőnek adóbevallást, vagy nyilatkozatot adni.

- ADÓBEVALLÁSRA kötelezett, aki a 600 ezer forint jövedelmet – mint őstermelő – túllépte. A kötelezettség megállapításánál a jövedelembe az őstermelőként igénybe vett támogatások is beleszámítanak, ami az IPA adóalapból a bevallás során levonásra kerül.

- NYILATKOZATTÉTELRE kötelezett, aki /a támogatásokat is beleszámolva/ a 600 ezer forint jövedelmet nem éri el.

**2./ ADÓALAP MEGÁLLAPÍTÁSA**

Két lehetőség közül választhatunk:

 a./ NETTÓ ÁRBEVÉTEL CSÖKKENTVE A JOGSZABÁLY ÁLTAL MEGHATÁROZOTT KÖLTSÉGEKKEL

Levonható a teljes jövedelemből:

- az anyagköltség (amelyről számla rendelkezésre áll)

- mezőgazdasági támogatás

 ( a jogszabályban meghatározott további adóalap csökkentő tételek az őstermelők esetében nem jellemző)

b./ ADÓALAP EGYSZERŰSÍTETT MEGÁLLAPÍTÁSÁVAL

 - szja Tv szerinti átalányadózóként (adóalap= jövedelem \* 1,2)

 - 8 millió Ft-ot meg nem haladó nettó árbevételű adóalanyként ( adóalap= árbevétel\*0,8)

**3./ BEVALLÁSOK, NYILATKOZATOK BEADÁSA, illetékes Polgármesteri Hivatalok megállapítása:**

AZ ŐSTERMELŐ A TEVÉKENYSÉG VÉGZÉSE ALAPJÁN TÖBB ÖNKORMÁNYZATHOZ IS TARTOZHAT , ha az általa művel földterület nem a lakóhelyével azonos településen helyezkedik el.

EZ ESETBEN AZ ADÓBEVALLÁST NEM CSAK AZ ÁLLANDÓ LAKÓHELY SZERINT ÉRINTETT HIVATALHOZ KELL BEADNI, HANEM MINDEN OLYAN ÖNKORMÁNYZATHOZ, AHOL FÖLDTERÜLETET MŰVEL.

AZ ADÓ MEGÁLLAPÍTÁSA SORÁN – TÖBB ÉRINTETT ÖNKORMÁNYZAT ESETÉN – A TERMELŐ A 4./ pontban ismertetett lehetőségek közül választhat:

**4. ADÓALAP MEGOSZTÁSÁNAK LEHETŐSÉGEI:**

A MEGFELELŐ MÓDSZER VÁLASZTÁSÁNÁL CÉLSZERŰ FIGYELEMBE VENNI , HOGY AZ ÖNKORMÁNYZATOKNÁL ELTÉRŐ AZ ADÓ MÉRTÉKE ÉS AZ IGÉNYBE VEHETŐ MENTESSÉG LEHETŐSÉGE /mindkettő mellékelt táblázatban/

## Személyi jellegű ráfordítást alapul vevő módszer

Ezzel a módszerrel az egyes településekhez tartozó foglalkoztatottak után elszámolt személyi jellegű ráfordítások arányában osztják meg az adóalapot. Az ügyvezetők ( ŐSTERMELŐK) után figyelembe veendő ráfordításoknak minimum 10%-át a székhely településére kell allokálni. Ha nincs ilyen ráfordítás, akkor 500 ezer forintot kell figyelembe venni.

A településenként kiszámolt személyi jellegű ráfordításokat össze kell számítani és egy %-os arányt meghatározni az adott településre. Az arányszámot 6 tizedesjegyig kell számolni.

## Eszközérték-arányos módszer

Eszközérték alatt a vállalkozás tevékenységéhez használt tárgyi eszközök értékeit értjük. Az eszközök nemcsak saját tulajdonúak lehetnek, hanem ide kell számolni a bérelt/lízingelt eszközöket is.

A számításba veendő tárgyi eszközök:

* az adott évben elszámolt értékcsökkenési leírás
* a költségként elszámolható bérleti díj és lízingdíj
* termőföld: aranykoronánként 500 Ft
* telek: a beszerzési érték 2%-a

A módszer az egyedi települések adatait hasonlítja az összesített eszközértékhez, így számol megosztási arányt az iparűzési adó alapjához.

## A kombinált módszer

Az összes személyi jellegű ráfordítás és az összes eszközérték összeadása után meghatározzuk, hogy ebből milyen arányt képvisel az összes személyi jellegű ráfordítás. Ezen arány alapján megosztjuk az adóalapot személyi ráfordítás arányosan, a fennmaradó adóalapot pedig eszközérték-arányosan.

A kombinált módszernél is fennáll az a szabály, hogy az ügyvezető(k) ( őstermelők)után figyelembe vett személyi jellegű ráfordítás legalább 10%-át ahhoz a településhez kell tenni, amely az ügyvezető után figyelembe veendő. Ha nincs ilyen ráfordítás a cégnél, akkor 500 ezer forintot kell minimum ide sorolni.